към покана с изх. № …….2015г. относно избор на изпълнител по ПМС № 118 от 2014 год. с предмет:

„Изграждане на Платформа за електронно обучение“ за нуждите на ПГСС „Златна нива” – гр.Айтос

ДОГОВОР

Днес, ............. 2015 г., в гр.Карнобат, се сключи настоящият договор между:

Сдружение „Насърчаване на заетостта“, с адрес гр.Карнобат, ул. „24- ти януари“ № 9, представлявано от Нели Димитрова Симова, в качеството и на Председател на Сдружението , наричана за по-кратко ВЪЗЛОЖИТЕЛ и

……................................................................................., със седалище и адрес на управление: ....................................................................................................................., ЕИК..............................., представляван от ................................................................................................................., наричана за краткост ИЗПЪЛНИТЕЛ, на основание чл…………..ПМС №118 , се сключи настоящият договор

ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯ приема да извърши Изграждане на Платформа за електронно обучение за нуждите на ПГСС „Златна нива” – гр.Айтос , включително сканирането на всички учебници за обучението по професии:

- Направление 621 Растениевъдство и животновъдство; професия 621010 Техник- растениевъд; специалност 6210103 Трайни насаждения

- Направление 812 Пътувания, туризъм и свободно време; професия 812010 Организатор на туристическа агентска дейност; специалност 8120102 Селски туризъм

- Направление 812 Пътувания, туризъм и свободно време; професия 812030 Екскурзовод; специалност 8120302 Екскурзоводско обслужване

- Направление 345 Администрация и управление; професия 345120 Икономист; специалност 3451203 Земеделско стопанство

за дневна форма на обучение, както и тестове след всеки раздел и около 40 мултимедийни урока.

Чл.2. Електронната платформа трябва да съдържа следните компоненти:

- Дизайн и архитектура.

- Разработка на модул Администрация.

- Разработка на модул обучения.

- Разработка на модул Мениджмънт.

- Документация на системата.

- Инсталиране и конфигуриране на сървър и базов софтуер.

- Инсталиране и конфигуриране на платформата на сървъра.

- Внедряване на сървърната система- настройка, тестване и изпитание.

ПРАВА И ЗАДЪЛЖЕНИЯ НА ВЪЗЛОЖИТЕЛ

Чл.3. ВЪЗЛОЖИТЕЛЯТ има право:

1. Да иска информация по хода на изпълнение на изграждането на Платформа за електронно обучение.

2. Да иска от ИЗПЪЛНИТЕЛЯ да изпълни изграждането на Платформа за електронно обучение в срок и без отклонения.

3. ВЪЗЛОЖИТЕЛЯТ е длъжен:

• Да даде необходимите сведения и данни за извършване на изграждането на Платформата за електронно обучение.

• Да предостави учебници, тестове и мултимедийни уроци за качването им в Платформата за електронно обучение.

• Да окаже необходимото съдействие на ИЗПЪЛНИТЕЛЯ за изпълнение на договора.

• Да приеме от ИЗПЪЛНИТЕЛЯ изградената Платформа за електронно обучение, чрез подписване на приемо-предавателен протокол.

• Приемо-предавателения протокол, който се подписва след приемане на работата на Изпълнителя на всеки етап се подписва от Комисия в състав: тримата учители по информатика в ПГСС “Златна нива“ гр. Айтос .

При предаване на Платформата за електронно обучение трябва да бъдат предоставени:

- Ръководство за инсталиране и конфигуриране на системата;

- Ръководства за потребителите;

- Ръководство за поддръжка и администриране;

- Подробни указания за външни потребители, поясняващи условията за ползване и правата и задълженията на потребителите.

4. Когато ИЗПЪЛНИТЕЛЯТ се е отклонил от изискванията за изграждането на Платформата за електронно обучение съгласно предмета на настоящия договор, да откаже приемането, както и да откаже да заплати съответната сума, докато ИЗПЪЛНИТЕЛЯТ не изпълни своите задължения.

ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 4. ИЗПЪЛНИТЕЛЯТ е длъжен:

1. Да изгради Платформа за електронно обучение за нуждите на ПГСС „ Златна нива“ гр. Айтос, по професии:

- Направление 621 Растениевъдство и животновъдство; професия 621010 Техник- растениевъд; специалност 6210103 Трайни насаждения

- Направление 812 Пътувания, туризъм и свободно време; професия 812010 Организатор на туристическа агентска дейност; специалност 8120102 Селски туризъм

- Направление 812 Пътувания, туризъм и свободно време; професия 812030 Екскурзовод; специалност 8120302 Екскурзоводско обслужване

- Направление 345 Администрация и управление; професия 345120 Икономист; специалност 3451203 Земеделско стопанство

в това число тестове и около 40 мултимедийни урока.

2. Да сканира до 70 броя учебници с общ брой около 20 000 страници.

3. При промяна на даден учебник през следващите две години,да бъдат подновени на платформата.

4. Платформата електронно обучение трябва да отговаря на следните минимални изисквания:

• Потребителският интерфейс да е на български език и да поддържа стандарти за кирилица;

• Системата трябва да е лесна за използване, с интуитивен и лесен за възприемане графичен потребителски интерфейс;

• Потребителският интерфейс трябва да е хомогенен и еднотипен, със стандартизирани контроли и визуални елементи, с цел бързо усвояване и лесно използване. Трябва да е с гъвкава структура, която да се променя лесно според нуждите на Възложителя, без това да налага цялостно преработване и/или препрограмиране;

• Потребителският интерфейс трябва да е уеб-базиран, да работи на различни Интернет браузъри (Internet Explorer, Mozilla Firefox, Google Chrome и еквивалентни) и да не изисква инсталиране на софтуер на потребителските работни места;

• Системата трябва да позволява едновременната работа на 500 външни потребители;

• Уеб-приложенията да са с динамично генерирани страници;

• Системата трябва да поддържа търсене по ключова дума или фраза.

• Трябва да се осигури възможност за откриване на информация чрез карта на сайта;

• Изпълнителят трябва да съгласува с Възложителя набор от тестови сценарии за проверка на функционалността на системата;

• Изпълнителят трябва да представи оценка на ресурсите, необходими за поддръжка на системата след приключването на гаранционния период.

4. Да спазва сроковете за изграждането на Платформата за електронно обучение.

5. Да уведомява ВЪЗЛОЖИТЕЛЯ за възникнали затруднения по време на изпълнение на договора, чието решаване е от неговата компетентност.

6. В случай, че се налага отклонение от графика на изграждането на Платформата за електронно обучение, предварително да съгласува с ВЪЗЛОЖИТЕЛЯ.

7. При изграждане на цялостната концепция на Платформата за електронно обучение да извърши обучение на педагогическия колектив и лицата,които след приключване на проекта ще администрират системата.

СРОК НА ДОГОВОРА

Чл.5. 1.Настоящият договор влиза в сила от момента на подписването му от двете страни. 2.Срокът на изпълнение за изграждането на Платформата за електронно обучение е до 31.08.2015г.

3. Срокът на гаранционното поддържане на платформата е 5 год. от датата на предаването и.

4. В срокът на гаранционното поддържане изпълнителят е длъжен в срок до 30 минути да реагира и отстранява възникнали проблеми по Платформата.

ЦЕНИ, ЦЕНООБРАЗУВАНЕ И ПЛАЩАНИЯ

Чл.6. 1. Общата стойност на договора е ……………….лв., без включено ДДС;

2. ВЪЗЛОЖИТЕЛЯТ да извършва плащане към ИЗПЪЛНИТЕЛЯ след осигуряване на финансови средства от Договарящия орган.Плащанията се извършват на осем части,а именно:

- след качване на Платформата на учебния материал от 12 клас по общообразователните предмети, осигуряване на достъп и приемането и от комисия - по 12,5 процента от общата стойност на договора.

- след качване на Платформата на учебния материал от 12 клас по професионалното обучение,осигуряване на достъп и приемането и от комисия - по 12,5 процента от общата стойност на договора.

- след качване на Платформата на учебния материал от 9 клас по общообразователните предмети, осигуряване на достъп до системата и приемането и от комисия – 12,5 процента от общата сума на договора.

- след качване на Платформата на учебния материал от 9 клас по професионалното обучение,осигуряване на достъп до системата и приемането и от комисия – 12,5 процента от общата сума на договора.

- след качване на Платформата на учебния материал от 10 клас по общообразователните предмети, осигуряване на достъп до системата и приемането и от комисия – по 12,5 процента от общата стойност на договора.

- след качване на Платформата на учебния материал от 10 клас по професионалното обучение ,осигуряване на достъп до системата и приемането и от комисия - по 12,5 процента от общата стойност на договора.

- след качване на Платформата на учебния материал от 11 клас по общообразователните предмети, осигуряване на достъп и приемането и от комисия - по 12,5 процента от общата стойност на договора.

- след качване на Платформата на учебния материал от 11 клас по професионалното обучение, осигуряване на достъп и приемането и от комисия - по 12,5 процента от общата стойност на договора.

3. В рамките на две години след приключване на изработването на Платформата за електронно обучение, Изпълнителя се задължава да обучи трима учители по информатика от ПГСС „ Златна нива“ гр. Айтос , които ще администрират Платформата за електронно обучение.

4.В рамките на тези две години Изпълнителя се задължава да обновява Платформата за електронно обучение при наличие на нови учебници.

3.Изпълнителят заплаща ХОСТИНГ и ДОМЕЙН в 5 годишен срок от изработването на Платформата за електронно обучение.

ГАРАНЦИЯ, ОСИГУРЯВАЩА ДОБРОТО ИЗПЪЛНЕНИЕ НА ДОГОВОРА

1. Размерът на гаранцията, осигуряваща доброто изпълнение се определя в размер на 3% от стойността на договора.
2. Гаранцията се възстановява на изпълнителя след цялостното изпълнение на настоящия договор.

НЕУСТОЙКИ

Чл.7 (1) Ако ИЗПЪЛНИТЕЛЯТ не изпълни съответните услуги или част от тях, включени в отделните дейности, в уговорения срок, същият дължи на ВЪЗЛОЖИТЕЛЯ неустойка за всеки просрочен ден в размер на 0,1% от стойността на услугата, съгласно ценовото предложение, но не повече от 20% от стойността й.

(2) При частично и/или неточно изпълнение на задълженията по договора, включително и при разпространяване на информация, която се отнася до ВЪЗЛОЖИТЕЛЯ или му е била предоставена от него, то ИЗПЪЛНИТЕЛЯТ дължи неустойка в размер на 0,1 % от цената по договора.

(3) В случай на пълно неизпълнение на някоя от дейностите от договора, ИЗПЪЛНИТЕЛЯТ дължи неустойка в размер на 50% от стойността й съгласно ценовото предложение.

ПРЕКРАТЯВАНЕ НА ДОГОВОРА

Чл. 8 Договорът се прекратява:

1. С изпълнението на всички задължения на всяка от страните;

2. По всяко време Възложителят може едностранно да прекрати настоящия договор.

Чл.9 Договорът може да бъде прекратен едностранно от ВЪЗЛОЖИТЕЛЯТ, без предизвестие при пълно неизпълнение, частично, лошо или забавено изпълнение на задълженията на ИЗПЪЛНИТЕЛЯ

ЗАКЛЮЧИТЕЛНИ РАЗПОРЕДБИ

Чл. 10. Настоящият договор влиза в сила от датата на подписването му.

Чл.11 Тази платформа се изгражда единствено и само за нуждите на ПГСС „Златна нива“ с учебна цел.Платформата не служи за търговски цели,а само за възпроизвеждане на публикувани учебни произведения.

Чл.12. За всички неуредени въпроси, се прилагат разпоредбите на действащото гражданско законодателство.

Чл. 13. Страните ще решават споровете, възникнали по повод изпълнението на настоящия договор, чрез разбирателство и взаимни отстъпки. Когато постигането на съгласие се окаже невъзможно, страните ще отнесат спора пред компетентния съд.

Чл. 14. Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯТ.

Чл. 15. Настоящият договор се състави в два еднообразни екземпляра, от които един за ВЪЗЛОЖИТЕЛЯТ и един за ИЗПЪЛНИТЕЛЯ.

ВЪЗЛОЖИТЕЛ: ИЗПЪЛНИТЕЛ:

Нели Симова:……………

Управител на

Сдружение “Насърчаване на заетоста“